कॅलिफोर्निया

कॅलिफोर्निया () हे अमेरिकेच्या पश्चिमेकडील प्रशांत महासागराच्या किनाऱ्यावरील एक राज्य आहे. अमेरिकेत सर्वाधिक लोकसंख्या असणारे हे राज्य आकाराने देशातील तिसऱ्या क्रमांकाचे आहे (अलास्का व टेक्सास खालोखाल). अमेरिकेच्या ५० सर्वाधिक लोकसंख्या असलेल्या शहरांपैकी ८ शहरे कॅलिफोर्निया राज्यात स्थित आहेत.

कॅलिफोर्नियाच्या पश्चिमेला प्रशांत महासागर, दक्षिणेला मेक्सिकोचे बाहा कॅलिफोर्निया हे राज्य, उत्तरेला ओरेगॉन तर पूर्वेला नेव्हाडा व ऍरिझोना ही राज्ये आहेत. सॅक्रामेंटो ही कॅलिफोर्नियाची राजधानी असून लॉस ऍन्जलीस हे सर्वात मोठे शहर व महानगर आहे.  

१९व्या शतकाच्या मध्यापर्यंत कॅलिफोर्निया हा मेक्सिकोचा भाग होता. १८४६-१८४८ दरम्यान झालेल्या मेक्सिकन-अमेरिकन युद्धानंतर हे राज्य अमेरिकेकडे सुपूर्त करण्यात आले व ९ सप्टेंबर १८५० रोजी अमेरिकन संघात विलिन करून घेण्यात आले. ह्याच काळात कॅलिफोर्नियामध्ये मोठ्या प्रमाणावर सोन्याच्या खाणींचा शोध लागला व अमेरिकेच्या इतर भागातून व सर्व जगभरातून स्थलांतर करणाऱ्या लोकांचे लोंढे येथे येऊ लागले. लॉस ऍन्जलीस येथील हॉलिवूड ह्या सिनेउद्योगामुळे, येथील नैसर्गिक सौंदर्यासाठी मोठ्या संख्येने बेट देणाऱ्या पर्यटकांमुळे व सिलिकॉन व्हॅलीमधील अतिविकसित तंत्रज्ञान उद्योगांमुळे कॅलिफोर्नियाची भरभराट झाली आहे. सध्या अमेरिकेच्या अर्थव्यवस्थेतील १३ टक्के वाटा उचलणाऱ्या कॅलिफोर्नियाचा जीडीपी $१.८१२ सहस्रअब्ज  इतका आहे.

 मोठी शहरे 
खालील १० शहरे कॅलिफोर्नियामधील सर्वात मोठी शहरे आहेत.
क्रमशहरलोकसंख्याचित्रवर्णन१लॉस ऍन्जलीस३७,९२,६२१ 250px अमेरिकेतील दुसऱ्या क्रमांकाचे व देशाच्या अर्थकारणामधील आघाडीचे शहर. हॉलिवूड येथील सिनेउद्योग जगातील सर्वात मोठा आहे.२सॅन डियेगो१३,०७,४०२ 250px हे शहर अमेरिकेमधील सर्वात राहण्यायोग्य शहर मानले जाते.३सॅन होजे९,४५,९४२ 250px अमेरिकेतील दहाव्या क्रमांकाचे व सिलिकॉन व्हॅलीमधील प्रमुख शहर.४सॅन फ्रॅन्सिस्को८,०५,२३५ 250px एक आंतरराष्ट्रीय पर्यटनकेंद्र.५फ्रेस्नो५,०२,३०३ 250px| कॅलिफोर्नियाच्या कृषीप्रधान भागातील एक मोठे शहर.६सॅक्रामेंटो४,९०,४८८ 250px| उत्तर भागात वसलेले हे शहर कॅलिफोर्नियाची राजधानी आहे.७लॉंग बीच४,६२,२५७ 250px| लॉस ऍन्जलीसचे उपनगर असलेले हे शहर जगातील सर्वात मोठ्या बंदरांपैकी एक आहे.८ओकलंड३,९०,७२४ 250px सॅन फ्रॅन्सिस्को भागातील एक मोठे शहर९बेकर्सफील्ड३,४७,४८३ 250px कॅलिफोर्नियातील सर्वाधिक वेगाने वाढणारे शहर.१०ऍनाहाइम३,३६,२६५ 250px ऑरेंज काउंटीमधीला सर्वात मोठे शहर

 गॅलरी 

 बाह्य दुवे 
अधिकृत सरकारी संकेतस्थळ

वर्ग:अमेरिकेची राज्ये